**Dyddiad cyhoeddi:** 14 Awst 2023

**Cais Rhyddid Gwybodaeth** 138/23

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**RYDYCH WEDI GOFYN Y CANLYNOL I NI...**

1. **Faint o arian sy’n cael ei wario ar wahanol adnoddau cyfryngau cymdeithasol a ddefnyddir gan TrC ac o ble mae TrC yn dod o hyd i gerddoriaeth gefndir ar gyfer eu cynnwys fideo?**
2. **Hoffwn hefyd wybod pa offer camera mae TrC yn ei ddefnyddio yn eu tîm cymdeithasol i gynhyrchu fideos ar gyfer eu sianeli cymdeithasol.**

**YMATEB**

**Sylwer:** Ar gyfer ‘cynnwys cyfryngau cymdeithasol’, mae gennym dîm mewnol – y tîm cyfryngau, sy’n ffilmio, yn cynhyrchu ac yn cyhoeddi’r cynnwys hwn.

Mae ‘cynnwys marchnata’ yn rhywbeth gwahanol.

Ar gyfer ein cynnwys cymdeithasol – sy’n cael ei gynhyrchu a’i reoli’n fewnol, mae’r costau isod:

* Conversocial (Verint) – system rheoli cyfryngau cymdeithasol / llwyfan asiant – mae’r holl gyswllt â chwsmeriaid o’n Sianeli Cyfryngau Cymdeithasol a’n rhif WhatsApp yn cael eu symud i ddangosfwrdd Verint ac yna rydyn ni’n ymateb o’r fan honno.  Mae hyn yn cynnwys ein sianeli cyfryngau cymdeithasol corfforaethol a hefyd ein sianeli cymdeithasol gofal cwsmeriaid.  £43, 2667.60 (yn flynyddol)
* Trwydded Abode – meddalwedd cynhyrchu a golygu fideo.  £61.99 y mis
* Abode Stock – trwydded cerddoriaeth. £19.99 y mis
* Camera sy’n cael ei ddefnyddio i ffilmio – Sony A7 mark III a lens Sigma 24-70 mm F 2.8
* Ffilmiau Drôn – defnyddir cynnwys ein partneriaid cyflenwi ac os oes angen cynnwys ychwanegol. £400 ar gyfer diwrnod llawn o gynnwys drôn.

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu freedomofinformation@tfw.wales. Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon ar ganlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Cheshire, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".